**NAJVIŠJI SLEDARSKI IZPIT – IPO FH**

Pogoji za udeležbo:

* Na dan izpita oz. prireditve mora pes dopolniti 20 mesecev. Izjeme pri tem niso dovoljene.
* Pogoj za udeležbo je uspešno opravljen izpit za psa spremljevalca BH/VT po nacionalnih pravilih državne organizacije.

Na kratko:

Izpit ima **dve tuji sledi** v dveh dneh na različnih terenih in različno postavljeni. Vsaka sled je dolga približno **1800 korakov** in **stara tri ure**. Sledi imata **osem stranic**, katera je ena stranica oblikovana kot **polkrog**. Sledi vsebujeta **sedem kotov,** od teh **2-3 ostre kote** (glej skico). Koti morajo biti prilagojeni terenu. Sledi mora **dvakrat presekati tuja sled** na točkah, ki sta prostorsko medsebojno zadostno oddaljeni. Na sledi v nerednih razmikih leži **sedem predmetov**, ki so se dobro navzeli vonja polagalca sledi. Na posamezni sledi je treba uporabiti **predmete iz različnih materialov** (npr. usnje, tekstil, les). Te predmete mora pes najti, jih pobrati ali nakazati. Pred začetkom vaje mora vodnik sodniku najaviti, če njegov **pes predmete pobira ali jih nakazuje**. Nakazovanje in pobiranje predmetov na posamezni sledi se šteje za napako.

